**Základné informácie o systéme duálneho vzdelávania v spoločnosti KraussMaffei Technologies, spol. s r.o.**

**Práca so žiakmi, investícia do budúcnosti**

V odbornom vzdelávaní sa v súčasnosti pozornosť obracia najmä na praktické pracovné zručnosti, prepojenie odborného vzdelávania v školách so zamestnávateľmi a na podporu technických odborov vzdelávania. Dôležitou súčasťou nášho vzdelávania je práca so žiakmi ako s potenciálom budúcej mladej, perspektívnej a kvalifikovanej sily, ktorej je na trhu práce nedostatok. Odborné vzdelávanie a príprava na povolanie systémom duálneho vzdelávania priamo v spoločnosti môže zohrať nezastupiteľnú úlohu v zlepšovaní tohto stavu.

Duálny systém umožňuje realizovať až 60% podiel praktického vyučovania priamo v spoločnosti KraussMaffei v Sučanoch a 40% podiel je venovaný teoretickej výučbe v škole. Praktické vyučovanie v systéme duálneho vzdelávania je možné len so žiakom, ktorého zákonný zástupca (rodič) uzatvoril učebnú zmluvu so spoločnosťou KraussMaffei. Tomuto predchádza výberové konanie so žiakom priamo u nás, nakoľko sa jedná o dlhodobú investíciu do samotného žiaka. V priebehu prvého školského roka budú žiaci DV realizovať praktickú aj teoretickú časť v priestoroch školy. Od druhého ročníka sa praktická časť presúva priamo k nám.

Z dôvodu rozbehu duálneho vzdelávanie sme v priebehu októbra 2016 uskutočnili návštevu tréningového oddelenia našej spoločnosti v Mníchove (Nemecko) a Näfelse (Švajčiarsko), kde sme načerpali inšpiráciu na to ako to urobiť správne. Duálny systém vzdelávania v Nemecku a Švajčiarsku funguje viac ako 150 rokov a je hlavným zdrojom získavania výrobnej kvalifikovanej pracovnej sily. Máme v záujme využiť dlhodobé skúsenosti zo strany tréningového centra a rovnako máme sľúbenú podporu pri vytváraní materiálov a získavaní učebných pomôcok.

Spolupráca so Strednou odbornou školou dopravnou je našou budúcnosťou a preto pevne veríme, že sa nám podarí v nej úspešne pokračovať. Chceli by sme týmto spôsobom osloviť všetkých rodičov, ktorí plánujú prihlásiť svoje deti na SOŠD, aby sa v prípade záujmu o odbornú prax žiaka alebo o duálne vzdelávanie obrátili priamo na personálne oddelenie našej spoločnosti, kde im budú poskytnuté bližšie informácie.

**Duálne vzdelávanie v školskom roku 2017/2018 sa bude uskutočňovať v odbore:**

* **Mechanik – elektrotechnik** (4 - ročný študijný odbor s maturitnou skúškou)

**Spoločnosť ponúka pre žiakov v rámci duálneho vzdelávania:**

* Kontakt s najmodernejšími technológiami
* Získanie odbornej a kvalifikovanej pracovnej skúsenosti
* Výučbu cudzieho jazyka od 2.ročníka
* Odmenu za produktívnu prácu a podnikové štipendium
* Stravovanie počas praktickej výučby
* Pracovné oblečenie a ochranné pracovné pomôcky
* Poskytnutie pracovného miesta po ukončení štúdia pre odbor Mechanik – elektrotechnik sa jedná o pozície ako je pracovník montáže elektrorozvodných skríň, mechanik – montážnik, elektrikár – mechanik a príbuzné pracovné miesta.

**Ako postupovať v prípade záujmu?**

1. Vypísať formulár **Žiadosť o duálne vzdelávanie v KraussMaffei Technologies, spol. s r.o.,** ktoré nájdete na stránke SOŠD alebo prostredníctvom e-mailu [katarina.matovcikova@kraussmaffei.com](mailto:katarina.matovcikova@kraussmaffei.com). Žiadosť je potrebné zaslať poštou na adresu: KraussMaffei Technologies, spol. s r.o., Katarína Maťovčíková, Ulica priemyselná 6, 038 52 Sučany alebo poslať naskenované na uvedený e-mail **do 31.3.2017**.

Telefón: 043/3250223

1. Podanie prihlášky na SOŠD Martin - Priekopa. Podmienkou je uvedeného odboru.

O prijatí uchádzača do systému duálneho vzdelávanie rozhoduje zamestnávateľ na základe výberového konania a zhodnotenia študijných výsledkov zo ZŠ. Výberové konanie prebieha štandardne v mesiacoch február – apríl a žiaci budú kontaktovaní prostredníctvom personálneho oddelenia o výberovom procese.

**Tešíme sa na Vás!**